Η ***Σόνια Χάμερσμιντ*** (Γερμανικά: Sonja Maria Theresia Mörwald) (γεννημένη στις 24 Ιουνίου 1968) είναι Αυστριακή μοριακή βιολόγος και πολιτικός. Υπήρξε πρύτανης του Πανεπιστημίου της Βιέννης από το 2010 έως το 2016 και υπουργός Παιδείας στην κυβέρνηση Κερν από το 2016 έως το 2017. Από το 2017, η Χάμερσμιντ είναι μέλος του Εθνικού Συμβουλίου της Αυστρίας και μέλος του Σοσιαλδημοκρατικού Κόμματος.

Πρώτα χρόνια
------------

Η Σόνια Χάμερσμιντ γεννήθηκε στο Στάγιερ και μεγάλωσε στο Μπαουμγκάτενμπεργκ, μια αγροτική πόλη περίπου 1200 ανθρώπων. Παρακολούθησε το δημοτικό σχολείο από το 1974 έως το 1978 και το Γυμνάσιο από το 1978 έως το 1982. Τελείωσε τη δευτεροβάθμια εκπαίδευση στο γυμνάσιο στο Περγκ, αποφοιτώντας το 1986.

Καριέρα
-------

Ξεκινώντας το 1986, η Χάμερσμιντ σπούδασε γενετική και μοριακή βιολογία στο Πανεπιστήμιο της Βιέννης, κάνοντας το μεταπτυχιακό της το 1992 και διδακτορικό το 1995. Από το 1990 έως το 1995, εργάστηκε επίσης ως ερευνήτρια συνεργάτιδα στο Boehringer Ingelheim.

Το 1998, η Χάμερσμιντ εγκατέλειψε την επιστημονική της σταδιοδρομία, απογοητευμένη από τις συνθήκες εργασίας. Μετά από μερικούς μήνες έγινε υπεύθυνος προϊόντων στη Margaritella-Biotrade, και στη συνέχεια εκτελεστική διευθύντρια του Οργανισμού Καινοτομίας, μια κυβερνητική υπηρεσία για την προώθηση νέων επιχειρηματιών,  όπου ανέλαβε την διοργάνωση διαγωνισμών και προγραμμάτων επιδοτήσεων και γενικά την σύνδεση καινοτόμων επιχειρήσεων με την παροχή συμβουλευτικών υπηρεσίων και χρημάτων από επενδυτές. Όταν ο Οργανισμός Καινοτομίας απορροφήθηκε από την Wirtschaftsservice Gesellschaft το 2003, η Χάμερσμιντ έγινε Επικεφαλής Τεχνολογίας και Καινοτομίας του νέου ιδρύματος. Επίσης υπηρέτησε σε πολλά εποπτικά συμβούλια και επιτροπές.

Τον Σεπτέμβριο του 2010, η Χάμερσμιντ διορίστηκε πρύτανης της Κτηνιατρικής Σχολής του Πανεπιστημίου της Βιέννης, αρχικά για μια θητεία τεσσάρων ετών. Παρέμεινε εύκολα στη θέση για δεύτερη θητεία. Τον Δεκέμβριο του 2015, η Χάμερσμιντ εξελέγη πρόεδρος των Πανεπιστημίων της Αυστρίας και παραιτήθηκε και από τις δύο θέσεις όταν εισήλθε στην πολιτική το 2016.

Πολιτική καριέρα
----------------

Το 2014, το Λαϊκό Κόμμα σκέφτηκε να την προτείνει για την θέση του Υφυπουργού επιστημονικής έρευνας. Τον Μάιο του 2016, ο Κρίστιαν Κερν ανέλαβε επικεφαλής του συνασπισμού των Σοσιαλδημοκρατών και του Λαϊκού Κόμματος στη μέση ενός εκλογικού κύκλου. Ο Κερν αναμόρφωσε αμέσως το υπουργικό συμβούλιο του, προσπαθώντας να αναζωογονήσει τον συνασπισμό μέσω τεσσάρων νέων διορισμών. Η Χάμερσμιντ θεωρήθηκε ήταν μια καλή επιλογή ως μήνυμα του Κερν προς τη δεξιά πτέρυγα του κόμματος  και στις 18 Μαΐου 2016, διορίστηκε επικεφαλής του Υπουργείου Παιδείας.

Η θητεία της Σόνιας Χάμερσμιντ ως Υπουργός Παιδείας έληξε όταν ο συνασπισμός των Σοσιαλδημοκρατών και του Λαϊκού Κόμματος διαλύθηκε μετά τις εκλογές του Οκτωβρίου 2017. Αναλαμβάνοντας τα καθήκοντά της στις 18 Δεκεμβρίου 2017, η πρώτη κυβέρνηση του κεντροδεξιάς αντικατέστησε την Χάμερσμιντ με τον Χάινζ Φάμπμαν. Ωστόσο, η Χάμερσμιντ κέρδισε μια βουλευτική έδρα στο Εθνικό Κοινοβούλιο.

Παραπομπές
----------

1. ↑  «Mag. Dr. Sonja Hammerschmid». *Austrian Parliament*. Ανακτήθηκε στις 12 Μαΐου 2018.
2. 1 2 3 4  «Dr.in Sonja Hammerschmid». *Meine Abgeordneten*. Ανακτήθηκε στις 12 Μαΐου 2018.
3. ↑  «Company Overview of Innovationsagentur GmbH». *Bloomberg*. Ανακτήθηκε στις 12 Μαΐου 2018.
4. ↑  «Lebenslauf: Sonja Hammerschmid» (PDF). Ανακτήθηκε στις 12 Μαΐου 2018.
5. ↑  «Sonja Hammerschmid als Rektorin der Vetmeduni Vienna wiedergewählt». *University of Veterinary Medicine*. 13 Μαΐου 2013. Ανακτήθηκε στις 12 Μαΐου 2015.
6. ↑  «Sonja Hammerschmid neue Präsidentin der Universitätenkonferenz». *Der Standard*. 14 Δεκεμβρίου 2015. Ανακτήθηκε στις 12 Μαΐου 2018.
7. ↑  Pink, Oliver (18 Μαΐου 2016). «Neues Team, neuer Stil – nächster Versuch». *Die Presse*. Ανακτήθηκε στις 12 Μαΐου 2018.
8. 1 2  «SPÖ: Kern holt vier neue Regierungsmitglieder». *Die Presse*. 17 Μαΐου 2016. Ανακτήθηκε στις 12 Μαΐου 2018.
9. ↑  Prior, Thomas (17 Μαΐου 2016). «Regierung: Ein Minister für jeden SPÖ-Flügel». *Die Presse*. Ανακτήθηκε στις 12 Μαΐου 2018.
10. ↑  «Wie Christian Kern seine Wahl trifft». *Die Presse*. 8 Μαρτίου 2017. Ανακτήθηκε στις 12 Μαΐου 2018.
11. ↑  «SPÖ-Regierungsteam: Die Neuen und die Abgänger». *Der Standard*. 17 Μαΐου 2016. Ανακτήθηκε στις 12 Μαΐου 2018.
12. ↑  «Drei Minister und eine Staatssekretärin angelobt». *Der Standard*. 18 Μαΐου 2016. Ανακτήθηκε στις 12 Μαΐου 2018.

Εξωτερικοί σύνδεσμοι
--------------------

* Mag. Dr. Sonja Hammerschmid – Parliamentary homepage
* Dr.in Sonja Hammerschmid – Hammerschmid CV on Meine Abgeordneten


|  |  |
| --- | --- |
| 

|  |
| --- |
| * Πύλη:Βιογραφίες
 |

 |